**EXPUNERE DE MOTIVE**

**Secțiunea 1.**

**Titlul proiectului de act normativ**

|  |
| --- |
| **LEGE**  **privind acceptarea amendamentelor la Convenția privind transporturile internaţionale feroviare (COTIF) din 9 mai 1980, semnată la Berna și la anexele D (CUV), F (APTU) și G (ATMF), astfel cum au fost adoptate la cea de-a 12-a sesiune a Adunării Generale a Organizației Interguvernamentale privind transporturile internaționale feroviare (OTIF), desfășurată la Berna în perioada 28 septembrie – 1 octombrie 2015** |

**Secțiunea 2.**

**Motivul emiterii actului normativ**

|  |  |
| --- | --- |
| **1. Descrierea situaţiei actuale** | Prima Convenţie internaţională privind transportul feroviar de mărfuri datează din anul 1890. Această Convenţie a creat o Uniune Administrativă în conformitate cu normele de drept internaţional din acea vreme, cu un secretariat permanent. Oficiul Central pentru transportul feroviar internaţional are sediul la Berna. Conducerea Oficiului Central de transport feroviar internaţional a fost supravegheată de guvernul elveţian, în conformitate cu normele de la acea vreme.  În 1980, la a 8-a conferinţă de revizuire, prevederile instituţionale ale convenţiilor originale CIV şi CIM au fost supuse unei reforme fundamentale care a dus la crearea unei organizaţii interguvernamentale internaţionale (Organizaţia Guvernamentală internaţională - IGO) cu o structură modernă.  Scopul Organizaţiei este de a promova dezvoltarea complexă, perfecţionarea şi simplificarea reglementărilor pentru realizarea transportului feroviar internaţional. Pentru realizarea acestui scop a fost stabilit un sistem unitar de drept şi cadrul pentru sprijinirea aplicării şi dezvoltării acestuia.  Alte activităţi desfăşurate de Organizaţie pentru îndeplinirea scopului mai sus menţionat privesc dispoziţii privintd interoperabilitatea şi armonizarea tehnică în domeniul feroviar, aprobarea tehnică a materialului feroviar destinat utilizării în trafic internaţional şi facilitatea trecerii frontierei în transportul pe calea ferată internaţional.  Din data de 1 iulie 2011 Uniunea Europeană a aderat la COTIF, şi începând cu această dată statele membre UE, printre care se numără şi România care a semnat *Protocolul pentru modificarea Convenţiei privind transporturile internaţionale feroviare (COTIF)* în data de 3 iunie 1999, sunt reprezentate de către Comisia Europeană în toate cazurile în care Uniunea Europeană are competenţa exclusivă.  Prin această aderare UE îşi asumă angajamentul, atât în ceea ce priveşte promovarea transportului feroviar în Uniunea Europeană, cât şi în privinţa consolidării şi îmbunătăţirii traficului transcontinental între Atlantic şi Pacific. Obiectivul aderării UE la COTIF a fost de a spriijini OTIF în atingerea obiectivului său de promovare, îmbunătăţire şi facilitare a transportului internaţional feroviar, din punct de vedere tehnic şi juridic.  Acest Acord de aderare a UE la COTIF stabileşte în mod clar normele de aplicare a prevederilor COTIF de către statele membre UE.  În prezent, regulile uniforme create de OTIF sunt aplicabile transportului feroviar internaţional pe infrastructura feroviară din aproximativ 270000 km şi la transportul complementar la 17000 km de linii de transport maritim şi pe căi navigabile interioare, precum şi transportul intern înainte sau după rutier.  Dezvoltarea interoperabilităţii feroviare, atât în cadrul Uniunii Europene (în continuare ″Uniune″), cât şi între Uniunea şi ţările învecinate, este un element central al politicii comune în domeniul transporturilor, care vizează în principal instituirea unui echilibru mai bun între diferitele moduri de transport.  Uniunea a aderat la COTIF , cu începere de la 1 iulie 2011 în temeiul Deciziei 2013/103/UE.  COTIF este un acord mixt în cazul în care atât Uniunea, cât şi toate statele membre sunt părţi contractante.  Uniunea dispune de competenţă exclusivă sau de competenţă partajată cu statele membre în domeniile reglementate de COTIF, astfel:   * În temeiul dreptului Uniunii, Uniunii i s-a conferit COMPETENŢĂ EXCLUSIVĂ ÎN MATERIE DE TRANSPORTURI FEROVIARE, materie în care COTIF, sau instrumentele juridice adoptate în termenul acesteia pot afecta sau modifică domeniul de aplicare a normelor în vigoare ale Uniunii.   În chestiunile reglementate de COTIF în care Uniunea deţine competenţă exclusivă, statele membre nu au nicio competenţă.   * În cazul în care există norme ale Uniunii, dar nu sunt afectate de COTIF sau de instrumentele juridice adoptate în temeiul acesteia, în temeiul articolelor 90 şi 91, coroborate cu articolul 100 alineatul (1) şi articolele 171 şi 172 din Tratatul privind funcţionarea Uniunii Europene (″TFUE″), UNIUNEA ÎŞI EXERCITĂ COMPETENŢA PARTAJATĂ CU STATELE MEMBRE UE în chestiuni reglementate de COTIF.   România aplică legislaţia obligatorie a Uniunii Europene în domeniul transportului feroviar:   * Regulamentul (UE) nr.1371/2007 al Parlamentului European şi al Consiliului privind drepturile şi obligaţiile călătorilor din transportul feroviar , precum şi Regulile Uniforme CIV – parte integrantă a acestui Regulament, * Regulamentul (UE) nr.454/2011 privind specificaţia tehnică de interoperabilitate referitoare la subsistemul ″aplicaţii telematice pentru serviciile de călători″ al sistemului feroviar transeuropean (TAP TSI), * Regulamentul (UE) nr.665/2012 de modificare a Regulamentului (UE) nr.454/2011.   România a adoptat Legea nr.309/2007 privind declararea neaplicării *Regulilor uniforme privind Contractul de utilizare a infrastructurii în traficul internaţional feroviar (CUI), a Regulilor Uniforme privind validarea normelor tehnice şi adoptarea prescripţiilor tehnice uniforme aplicabile materialului feroviar destinat a fi utilizat în trafic internaţional (APTU) şi a Regulilor uniforme privind admiterea tehnică a materialului feroviar destinat a fi utilizat în trafic internaţional (ATMF),* cuprinse în apendicele E, F şi, respectiv, G la *Convenţia privind transporturile internaţionale feroviare (COTIF),* semnată la Berna la 9 mai 1980, şi pentru ratificarea acestor anexe, astfel cum au fost ele aprobate la cea de-a 24-a sesiune a Comitetului de Revizuire (Berna 2009).  În urma revizuirii apendicelor E, F şi G, în 2009, dreptul COTIF este pe deplin compatibil cu legislaţia UE. Noile versiuni ale acestor apendice au intrat în vigoare la 1 decembrie 2010.  Reuniuni de coordonare  Anexa III la Decizia 2013/103/UE stabileşte modalităţile interne pentru Consiliu, statele membre şi Comisia în cadrul procedurilor de coordonare UE – State membre UE legate de reuniunile OTIF (*reuniunile Adunării generale , ale Comitetului administrativ sau ale altor comitete)*.  În vederea pregătiri oricărei reuniuni a OTIF, vor fi organizate:   * reuniuni de coordonare organizate la Bruxelles, cât mai curând posibil şi ori de câte ori este necesar înainte de reuniunea OTIF, în cadrul *Grupul de Lucru Transport Terestru al Consiliului UE şi,* în plus, * reuniuni ad-hoc organizate la locul de desfăşurare a reuniunii OTIF, în special la începutul şi, dacă este necesar, în timpul şi la sfârşitul reuniunii, cu privire la orice subiect din agenda de lucru care necesită o astfel de abordare.   În cadrul reuniunilor de coordonare se convine cu privire la poziţiile care urmează să fie adoptate doar în NUMELE UNIUNII sau ÎN NUMELE UNIUNII ŞI AL STATELOR MEMBRE UE. Poziţiile Statelor Membre UE care ţin de competenţa exclusivă pot face obiectul coordonării în cadrul acestor reuniuni în cazul în care statele membre convin cu privire la aceasta.  Dacă este necesar vor fi organizate discuţii preliminare în cadrul comitetelor aferente, înfiinţate în temeiul dreptului Uniunii din sectorul feroviar, respectiv:   * *Comitetul pentru transportul mărfurilor periculoase* pentru punctele vizate de apendicele RID la convenţie, în cazul în care aceste puncte afectează interoperabilitatea feroviară sau acordarea comună în materie de siguranţă dezvoltată în temeiul Directivei 2004/49/CE, trebuie să fie implicat, de asemenea, Comitetul pentru interoperabilitatea şi siguranţa feroviară; * *Comitetul pentru dezvoltarea căilor ferate ale Uniunii* pentru punctele vizate de apendicele A,B,D sau E la convenţie şi pentru alte sisteme juridice uniforme elaborate de OTF; * *Comitetul pentru interoperabilitatea şi siguranţa feroviară* pentru punctele vizate de apendicele F sau G la convenţie   În cadrul reuniunii de coordonare (*Grupul de lucru de Transport Terestru al Consiliului UE)* din data de 9 iulie 2015 a avut loc o analiză preliminară a documentului de lucru pregătit de DG MOVE (TRANS TER W.Doc.2015/105), care conţine:  • propuneri de poziţii coordonate corespunzătoare punctelor de pe Ordinea de zi a celei de a 12-a AG OTIF, inclusiv a punctelor corespunzătoare revizuirii COTIF, şi  • evaluarea COM privind elementele de competenţă exclusivă şi partajată.  Textul propus de COM pentru stabilirea unei poziţii coordonate a SM la nivelul Adunării Generale OTIF a fost susţinut de o largă majoritate a SM (cu excepţia DE).  Singurul punct de divergenţă a vizat punctul 8, faţă de care DE are în continuare rezerve faţă de propunerile prezentate de COM în documentul TRANS TER W.Doc. 2015/115. COM a informat că, deşi acest punct a fost agreat de toate celelalte SM şi a fost inclus în decizia Consiliului din 24 iunie 2014 privind poziţia Uniunii în cadrul celei de-a 25-a reuniuni a avut o poziţie divergentă privind art.12 (punerea în executare a deciziilor), încălcând practic prevederile acquis-ului UE (decizie adoptată pentru coordonarea poziţiilor SM).  Faţă de cele de mai sus menţionăm următoarele:   * Participarea delegaţiei României la cea de-a 12-a sesiune a Adunării Generale a Organizaţiei Interguvernamentale privind Transporturile Internaţionale Feroviare (OTIF) s-a efectuat la Berna, în perioada 28 septembrie - 1 octombrie 2015 și a fost aprobată prin Memorandumul nr. 33225/IM/07.09.2015. |
| **11**.In cazul proiectelor de acte normative care transpun legislaţie comunitara sau creează cadrul pentru aplicarea directa a acesteia | Proiectul de act normativ are in vedere acceptarea amendamentelor aduse Convenției privind transporturile internaționale feroviare (COTIF) din 9 mai 1980, semnată la Berna și anexelor D (CUV), F (APTU) și G (ATMF), astfel cum au fost adoptate la cea de-a 12-a sesiune a Adunării Generale a Organizației Interguvernamentale privind transporturile internaționale feroviare (OTIF), desfășurată la Berna în perioada 28 septembrie – 1 octombrie 2015, în conformitate cu anexele 1-4 care fac parte integrantă din prezenta lege. |
| **2. Schimbări preconizate** | Prin proiectul de act normativ, se au în vedere următoarele :  Acceptarea amendamentelor aduse Convenției privind transporturile internaționale feroviare (COTIF) din 9 mai 1980, semnată la Berna și anexelor D (CUV), F (APTU) și G (ATMF), astfel cum au fost adoptate la cea de-a 12-a sesiune a Adunării Generale a Organizației Interguvernamentale privind transporturile internaționale feroviare (OTIF), desfășurată la Berna în perioada 28 septembrie – 1 octombrie 2015, în conformitate cu anexele 1-4 care fac parte integrantă din prezenta lege. |
| **3. Alte informații** | Nu au fost identificate. |

**Secțiunea 3.**

**Impactul socio-economic al proiectului de act normativ**

|  |  |
| --- | --- |
| 1 .Impactul macroeconomic | Acest proiect de lege nu are impact în acest domeniu. |
| 11Impactul asupra mediului concurenţial şi al domeniului ajutoarelor de stat | Nu este cazul. |
| 2.Impactul asupra mediului de afaceri | Proiectul de lege are un impact pozitiv asupra comerţului cu aeronave şi echipamente specifice. |
| 21. Impactul asupra sarcinilor administrative | Nu este cazul. |
| 1. 22. Impactul asupra întreprinderilor mici şi mijlocii | Nu este cazul. |
| 3. Impactul social | Acest proiect de lege nu are impact în acest domeniu. |
| 4. Impactul asupra mediului | Acest proiect de lege nu are impact în acest domeniu. |
| 5. Alte informaţii | Nu au fost identificate. |

**Secțiunea 4.**

**Impactul financiar asupra bugetului general consolidat, atât pe termen scurt, pentru anul curent, cât și pe termen lung (pe 5 ani)**

|  |  |  |  |  |  |  |
| --- | --- | --- | --- | --- | --- | --- |
| 1 .Modificări ale veniturilor bugetare | Nu este cazul. | | | | | |
| 2. Modificări ale cheltuielilor bugetare | Nu este cazul. | | | | | |
|  | - Mii lei - | | | | | |
| 3. Impact financiar, plus sau minus, din care: | 2017 | 2018 | 2019 | 2020 | 2021 | Media pe 5 ani |
| Buget de stat | - | - | - | - | \_ | \_ |
| Buget local | - | - | - |  | \_ | \_ |
| 4. Propuneri pentru acoperirea creşterii cheltuielilor bugetare | Proiectul de lege nu se referă la acest domeniu. | | | | | |
| 5. Propuneri pentru a compensa reducerea veniturilor bugetare | Proiectul de lege nu se referă la acest domeniu. | | | | | |
| 6.Calcule detaliate privind fundamentarea modificărilor veniturilor şi/sau cheltuielilor bugetare | Proiectul de lege nu se referă la acest domeniu. | | | | | |
| 7. Alte informaţii | Nu au fost identificate. | | | | | |

**Secțiunea 5.**

**Efectele proiectului de act normativ asupra legislaţiei în vigoare**

|  |  |
| --- | --- |
| 1. Masuri normative necesare pentru aplicarea prevederilor proiectului de act normativ:  a) acte normative in vigoare ce vor fí modifícate sau abrogate, ca urmare a intrării in vigoare a proiectului de act normativ; | Nu se referă la acest domeniu. |
| b) acte normative ce urmează a fi elaborate in vederea implementării noilor dispoziţii. | Nu se referă la acest domeniu. |
| Incompatibilitatea proiectului de act normativ cu legislaţia în domeniul achiziţiilor publice | Nu se referă la acest domeniu. |
| 2.Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Nu se referă la acest domeniu. |
| 3. Măsuri normative necesare aplicării directe a actelor normative comunitare | Nu se referă la acest domeniu. |
| 4.Hotărâri ale Curţii de Justiţie a Uniunii Europene | Nu se referă la acest domeniu. |
| 5. Alte acte normative şi/sau documente internaţionale din care decurg angajamente | Nu se referă la acest domeniu. |
| ó.Alte informaţii | Nu au fost identificate. |

**Secțiunea 6.**

**Consultările efectuate în vederea elaborării proiectului de act normativ**

|  |  |
| --- | --- |
| 1. Informaţii privind procesul de consultare cu organizaţii neguvemamentale, institute de cercetare şi alte organisme implicate | A fost afișat pe site-ul Ministerului Transporturilor. |
| 2.Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ. | Nu se referă la acest domeniu. |
| 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative. | Nu se referă la acest domeniu. |
| 4.Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de lege nu se referă la acest domeniu. |
| 5. Informaţii privind avizarea de către:   1. Consiliul Legislativ 2. Consiliul Suprem de Apărare a Ţării 3. Consiliul Economic şi Social 4. Consiliul Concurenţei   e) Curtea de Conturi | Consiliul Legislativ a avizat proiectul  de lege.  Nu necesită aceste avize. |
| 6.Alte informaţii | Nu au fost identificate. |

**Secțiunea 7.**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 1.Informarea societăţii civile cu privire la necesitatea elaborării proiectului de act normativ | Proiectul prezentului act normativ a îndeplinit procedura prevăzută de dispozițiile Legii nr. 52/2003 privind transparența decizională în administrația publică, republicată. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de lege nu se referă la acest domeniu. |
| 3.Alte informaţii  . | Nu au fost identificate. |

**Secțiunea 8.**

**Măsuri de implementare**

|  |  |
| --- | --- |
| Măsurile de punere în aplicare a proiectului de act normativ de către Autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Nu au fost identificate. |
| Alte informaţii | Nu au fost identificate. |

Având în vedere cele de mai sus, a fost elaborat proiectul de Lege privind acceptarea amendamentelor la Convenția privind transporturile internaţionale feroviare (COTIF) din 9 mai 1980, semnată la Berna și la anexele D (CUV), F (APTU) și G (ATMF), astfel cum au fost adoptate la cea de-a 12-a sesiune a Adunării Generale a Organizației Interguvernamentale privind transporturile internaționale feroviare (OTIF), desfășurată la Berna în perioada 28 septembrie – 1 octombrie 2015, care, în forma prezentată, a fost avizat de ministerele interesate şi pe care îl supunem spre adoptare.

MINISTRUL TRANSPORTURILOR

ALEXANDRU – RĂZVAN CUC

**AVIZAT FAVORABIL**

MINISTRUL AFACERILOR EXTERNE

TEODOR VIOREL MELEŞCANU

MINISTRUL JUSTIŢIEI

**TUDOREL TOADER**

**SECRETAR DE STAT**

**DRAGOȘ VIRGIL TITEA**

**SECRETAR GENERAL**

**PETRE NEACȘA**

**DIRECȚIA AVIZARE**

**DIRECTOR**

**TUDOR BIACIU**

**DIRECȚIA ECONOMICĂ**

**DIRECTOR**

**LAURA DIANA GÎRLĂ**

**DIRECȚIA AFACERI EUROPENE ȘI RELAȚII INTERNAȚIONALE**

**DIRECTOR**

**ADELA MIHUȚ**

**DIRECȚIA TRANSPORT FEROVIAR**

**DIRECTOR**

**SIMONA NICOLETA ISTRATE**